recursal/SuperWikiNEXT-32B huggingface dataset:
**Kriseutvalget for atomberedskap** er et norsk statlig utvalg med delegerte fullmakter i akuttfasen av en atomhendelse. Organiseringen av atomberedskapen i Norge er bygget opp rundt Kriseutvalget. Det er Kriseutvalget som er ansvarlig for, og har fullmakt til, å iverksette konsekvensreduserende tiltak.

Direktoratet for strålevern og atomsikkerhet leder Kriseutvalget for atomberedskap.

Beredskapsorganisasjonen består av Kriseutvalget for atomberedskap, Kriseutvalgets rådgivere, Kriseutvalgets sekretariat samt Fylkesmannen som Kriseutvalgets regionale ledd.

Formål
------

Atomberedskapsorganisasjonen er opprettet for å stille ekspertise til rådighet for å håndtere atomhendelser og for å sørge for hurtig iverksettelse av tiltak for å beskytte liv, helse, miljø og andre viktige samfunnsinteresser. Atomhendelser omfatter både ulykker og hendelser som følge av tilsiktede handlinger i fredstid, ved sikkerhetspolitiske kriser og ved væpnet konflikt.

Representanter og rådgivere
---------------------------

Utvalget består av representanter fra Direktoratet for strålevern og atomsikkerhet, Direktoratet for samfunnssikkerhet og beredskap, Forsvaret, Helsedirektoratet, Kystverket, Mattilsynet, Politidirektoratet og Utenriksdepartementet. 

I tillegg er rådgivere utpekt fra Norsk institutt for bioøkonomi, Miljødirektoratet, Fiskeridirektoratet, Forsvarets forskningsinstitutt, Havforskningsinstituttet, Institutt for energiteknikk, Landbruksdirektoratet, Meteorologisk institutt, Nasjonalt folkehelseinstitutt, Norges geologiske undersøkelse, Norsk polarinstitutt, Universitetet for miljø- og biovitenskap, Oslo universitetssykehus, Ullevål, Veterinærinstituttet og NORSAR.

Mandat
------

Kongelig resolusjon av 23. august 2013 gir mandat for Kriseutvalget for atomberedskap og beskriver nærmere Kriseutvalgets oppgaver og sammensetning. I tråd med kongelig resolusjon har Kriseutvalget delegerte fullmakter i akuttfasen av en atomhendelse. Dette innebærer at Kriseutvalget i akuttfasen av en atomhendelse kan gi nødvendige pålegg overfor både statlige og kommunale organer og private og offentlige virksomheter for å sikre en god håndtering av atomhendelsen.

Se også
-------

* Kriseutvalget for beredskap mot biologiske hendelser

Referanser
----------

1. ↑  Statens strålevern (2013). «Atomberedskap – Sentral og regional organisering. Kgl.res av 23. august 2013.» (PDF). *StrålevernHefte* **(norsk)** (31). ISSN 0804-4929. Arkivert fra originalen (PDF) 24. april 2017. Besøkt 21. mai 2017.
2. ↑
3. ↑  «Organisering av beredskapen» **(norsk)**. Statens strålevern. 12.12.2013. Arkivert fra originalen 8. mai 2017. Besøkt 21. mai 2017. [Artikkelen er oppdatert 20.03.2017]
4. ↑
**Ejvind Mollerup Blach** (født 31. desember 1895, død 1. oktober 1972) var en dansk sportsutøver som deltok i de olympiske leker 1920 i Antwerpen.

Blach vant en olympisk sølvmedalje i landhockey under OL 1920 i Antwerpen. Han var med på det danske laget som kom på andreplass i landhockeyturneringen bak Storbritannia. Fire lag deltok i turneringen og det ble spilt en enkeltserie der alle lagene møtte hverandre en gang. Danmark tapte sin første kamp mot Storbritannia med 1-5 men vant siden kampen mot Frankrike med 9-1 og i den siste kampen beseiret de Belgia med 5-2. Turneringen ble spilt i perioden 1. til 5. september 1920.

OL-medaljer
-----------

* Sølv 1920 Belgias flagg Antwerpen - Sølv i landhockey Danmarks flagg Danmark

Eksterne lenker
---------------

* (en) Ejvind Blach – Olympedia Rediger på Wikidata

* (en) Ejvind Blach – Sports-Reference (OL-resultater – arkivert) Rediger på Wikidata

* (en) Ejvind Blach – databaseOlympics.com (arkivert) Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Prabook
 |
**Ejvind Pauli Vilhelm** (1923–1994) var en færøysk luthersk prest. Han var visebiskop (stedfortredende biskop) på Færøyene under Københavns stift fra 1973 til 1990.

Liv og virke
------------

Han vokste opp i et kristent hjem i Vágur på Suðuroy, der faren var postmann. 16 år gammel flyttet han til Danmark for å gå gymnas, deretter teologistudiet ved Københavns Universitet.

I 1950 kom han tilbake til Færøyene som kallskapellan, senere sogneprest i det nordre prestegjeldet på Suðuroy. I 1973 ble han visebiskop og sogneprest på Suðurstreymoy med sete i Tórshavn domkirke. Dronning Margrethe II av Danmark var til stede under innsettelsen av Vilhelm. I 1978 ble kallet som visebiskop skilt fra prestegjerningen, men Vilhelm fortsatte å holde gudstjenester. Han avgikk med pensjon i 1990.

Vilhelm hadde en rekke verv i misjonsorganisasjoner og kirkelige sammenhenger, blant annet som kretsformann for Det Danske Missionsselskab og medlem av Færøyenes kirkedireksjon, men også i skole, barnehage og eldreomsorg.

Ejvind Vilhelm ble utnevnt til kommandør av Dannebrogordenen.

Referanser
----------

1. 1 2 3 4   Dimmalætting, verkets språk færøysk, side(r) 1, utgitt 15. desember 1994[Hentet fra Wikidata]
2. 1 2 3 4 5  Pól á Kletti (15. desember 1994). «Ejvind Vilhelm biskopur deyður». *Dimmalætting* **(færøysk)**: 1.
3. 1 2  Kass, Jákup (22. desember 1994). «Øll vóru góð við Ejvind – tí hann var góður við øll». *Dimmalætting* **(færøysk)**: 8.
4. ↑  «Bispainnsetan við kongaligari luttøku». *Dimmalætting* **(færøysk)**: 1 og 3. 3. juli 1973.

Portal: Færøyene
**Hans Fredrik Leganger Finne-Grønn** (født 25. september 1903, død 9. mars 2001) var en norsk maler og billedhugger.

Han studerte hos André Lhote og Othon Friesz i Paris 1923–1924 (ble kjent med Giacometti) og hos Halfdan Strøm på Kunstakademiet i Oslo 1925–28, der han også ble kjent med Christian Krohg og Axel Revold. Den første separatutstilling som maler avholdt han i 1929, og så sent som i 1994 stilte han ut (Galleri Bellman). Som tegner debuterte han i 1934. Han virket særlig som portrettmaler, flere ganger av Kong Haakon VII. Utover å henge på slottet finner man hans *Kveld på Brunlanes* i Nasjonalgalleriet. I syv var han i Bildende Kunstneres Styre. Utover å sitte i Statens Kunstjury, var han formann for Norges Biennale-komité for Venezia og São Paulo.

Han var sønn av slektsgransker Stian Herlofsen Finne-Grønn (1869–1953) og Margrethe Borchgrevink (1873–1963) av slekten Borchgrevink. Broren Jørgen Finne-Grønn (1905–1998) ble ambassadør. Hans døde tre uker etter kona Liv Friis Holler (1906–2001).

Se også
-------

* Finne (slekt)

Referanser
----------

1. 1 2   Norsk kunstnerleksikon, oppført som Hans Finne-Grønn, Norsk kunstnerleksikon ID Hans\_Finne-Grønn, besøkt 9. oktober 2017[Hentet fra Wikidata]
2. 1 2   KulturNav, oppført som Hans Finne-Grønn, KulturNav-ID b8a93d5a-ae3e-41c3-bff9-9f6d983c77b5, besøkt 9. oktober 2017[Hentet fra Wikidata]
3. ↑  Annemor Møst, *Den «siste» bohem* i VG, 9. oktober 1994.
4. ↑  Arvid Møller, *Hans Finne-Grønn, nekrolog* i Aftenposten, 19. mars, 2001.
5. ↑  Hans Finne-Grønn i Store Norske.

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** KulturNav
 |
Det fjerde spillet i *Leisure Suit Larry*-serien ble aldri laget. Både Sierra og fans har kalt det ***The Missing Floppies*** eller ***The Case of the Missing Floppies*** på spøk. Mye sladder og rykter har blitt spredt for å forklare hvorfor det ikke finnes noen *Larry 4*. Et av ryktene gikk ut på at diskettene kom bort og et annet at Al Lowes hund spiste dem. Lowe bekreftet at *Larry 4* skulle bli en del av The Sierra Network-prosjektet.

Både *The Laffer Utilities* og VGA-versjonen av *Larry 1* har noen ganger blitt uoffisielt kalt *Larry 4* siden førstnevnte var den fjerde Larry-relaterte produksjonen og sistnevnte var det fjerde Larry-spillet som ble laget.

Det er to forskjellige grunner til at *Larry 4* ikke ble laget og begge har blitt fortalt av Al Lowe på forskjellige tidspunkt:

* Sierra prøvde å lage en spillverden på Internett kalt *The Sierra Network*, en forløper til dagens MMORPG. Denne skulle baseres på Larry og være *Larry 4*. Dette prosjektet ble stanset av tekniske grunner og prosjektet ble lagt på hylla.
* Folk lurte på hvorfor Lowe ikke lagde *Larry 4* etter denne kanselleringen. Grunnen var at slutten på *Larry 3* skulle være den definitive slutten på serien. Larry og Patti jobbet hos Sierra og levde lykkelig i en hytte på fjellet i Coarsegold, California. *Larry 3* fullførte derfor en historie som hadde gått over de tre første spillene, og Lowe klarte ikke å finne ut hvordan historien kunne fortsette.

Han bestemte seg for å hoppe over den fjerde delen og la noen deler av historien være ufortalt med vilje. På denne måten kunne han lage et nytt eventyr for *Larry 5*. At diskettene hadde kommet bort ble introdusert som en del av historien for å forklare hvorfor Larry lider av hukommelsestap i spillet.

Følgende er antatt å ha hendt mellom *Larry 3* og *Larry 5* for at disse spillene kan følge hverandre:

* Larry og Patti planlegger å gifte seg
* Patti forlater ham i kirka i Yosemite for å fortsette sin karriere, og Larry har forsvunnet når hun kommer tilbake
* Skurken i *Larry 5*, Julius Biggs, stjeler diskettene for *Larry 4*, noe som gjør at Larry lider av hukommelsestap

Referanser
----------

Historien i *Larry 5* leker med idéen om at siden det fjerde spillet ikke eksisterer, så kan ikke Larry huske det.

*Space Quest IV: Roger Wilco and the Time Rippers*, et annet Sierra-spill, lekte også med idéen om bortkomne disketter. Ifølge dette spillet ble diskettene stjålet av en agent for Sludge Vohaul uten at Sierra visste om det. De ble senere brukt til å lagre Vohaul etter at han døde i *Space Quest II: Vohaul's Revenge*.

Senere ble diskettene funnet i verdensrommet av forskere som jobbet på Xenon Super Computer Project. Da de installerte spillet på diskettene tok Vohaul over datamaskinen og hendelsene som ledet opp til den fiktive oppfølgeren *Space Quest XII: Vohaul's Revenge II* begynte.

Denne historien blir fortalt til hovedpersonen av *Space Quest*-spillene av et hologram i *Space Quest IV*.

Boksen for *Larry 4* dukker også opp i en videospillbutikk i samme spill.

Eksterne lenker
---------------

* Al Lowe forklarer hvorfor *Larry 4* ikke eksisterer
* Hvorfor *Larry 5*?

Portal: Videospill
***Leistus montanus*** er en av billene i delgruppen (underfamilien) rovløpere (Nebriinae) i familiegruppen løpebiller. Systematikken følger Carabidae of the World.

Utbredelse
----------

*Leistus montanus* finnes i Mellom-Europa og Asia. Finnes ikke i Norge.

Utseende
--------

*Leistus montanus* er mellom 7–9,5 mm lang. Hver av dekkvingene har 10 lengderiller. Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form, bakhjørnene har rette vinkler. Overkjevene er på undersiden uthulte.

Levevis
-------

*Leistus montanus* lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr.

Larvene lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Leistus montanus* i Encyclopedia of Life Rediger på Wikidata

* (en) *Leistus montanus* i Global Biodiversity Information Facility Rediger på Wikidata

* (en) *Leistus montanus* hos Fauna Europaea Rediger på Wikidata

* (en) *Leistus montanus* hos NCBI Rediger på Wikidata

* *Leistus montanus* – detaljert informasjon på Wikispecies Rediger på Wikidata
* *Leistus montanus* - Ground Beetles of Ireland - engelskspråklig
* *Leistus montanus* - Fauna Europaea - engelskspråklig
* Norsk entomologisk forening
**Hans Julius Gabrielsen** (født 8. januar 1891 i Kristiania, død 10. mars 1965 i Lillehammer) var en norsk jurist. Han var fylkesmann i Finnmark og Oppland og konsultativ statsråd for Venstre i Forsyningsdepartementet i Samlingsregjeringen fra 25. juli til 5. november 1945. Da han ble utnevnt til embedet i Finnmark i 1928, var han den yngste fylkesmann i moderne tid, bare 37 år gammel. I eldre tid kunne man ha yngre amtmenn, de ble utnevnt av kongen og var ofte hans personlige venner. Men i moderne tid har det vært uvanlig at så unge folk utnevnes til fylkesmenn.

Biografi
--------

Gabrielsen vokste opp på Hadeland, der hans far var sorenskriver. Han ble student i 1908 og cand.jur. i 1914. Året etter kom han til Tana som sakfører, hvor han overtok etter Hagbarth Lund, som var valgt inn på Stortinget. Med unntak av et år i Justisdepartementet, 1922, ble han værende mange år i Finnmark. I 1922 ble han sorenskriver i Vardø og fra 1928 til 1948 var han fylkesmann i Finnmark med sete i Vadsø. Da krigen kom til landet, gjorde han en stor innsats i administrasjonen av både Finnmark og Troms fylke i samarbeid med general Carl Gustav Fleischer. I 1941 ble han arrestert og sendt til Grini, der han satt til krigen sluttet i 1945. Etter at hans oppgave var avsluttet i samlingsregjeringen, dro han tilbake til Finnmark og tok fatt på gjenreisningsarbeidet. I 1948 ble han utnevnt til Fylkesmann i Oppland etter Alfred Ihlen. Der ble han resten av sitt yrkesliv til han gikk av i 1961. For sin innsats ble han kommandør av St. Olavs Orden i 1950, og ved avgangen i 1961 fikk han også stjerne på ordenen.

Verv
----

Han var formann i styret for Norges Bank avdeling Vardø fra 1923 til 1929. I 1926 ble han medlem av Vardø bystyre og formannskap fra 1926 til 1928. Fra 1929 var han formann i Finnmark Landbruksselskap. Han var styreformann for Opplandskraft. Fra 1958 til 1962 var han styreformann for Vinmonopolet. Han var også styremedlem i Utbyggingsfondet for Nord-Norge fra 1962 til 1960.

Referanser
----------

1. 1 2   Store norske leksikon, oppført som Hans Julius Gabrielsen, Store norske leksikon-ID Hans\_Julius\_Gabrielsen[Hentet fra Wikidata]
2. 1 2   Norsk biografisk leksikon, oppført som Hans Julius Gabrielsen, Norsk biografisk leksikon ID Hans\_Gabrielsen, besøkt 9. oktober 2017[Hentet fra Wikidata]
3. ↑  Fylkesmannsboka, kap 4.9 Hvem blir fylkesmenn?
4. ↑  Vidar Eng: Holdninger i Troms til regjeringens krigspolitikk 9. april til 9. juni 1940. Masteroppgave 2006 UiT

Kilder
------

* Hvem er Hvem 1938, side 167
* (no) Hans Gabrielsen i Norsk biografisk leksikon

Eksterne lenker
---------------

* (no) Hans Gabrielsen hos Norsk senter for forskningsdata politikerarkiv (nedlagt) Rediger på Wikidata
* (no) Sommerbilder fra Gabrielsens album

  


| * v
* d
* r
Samlingsregjeringen 1945 (Einar Gerhardsens første regjering) |
| --- |
| 
* Gerhardsen
* Lie
* Torp
* Jahn
* Cappelen
* Fostervoll
* Bonnevie-Svendsen
* Frogner
* Evensen
* Offenberg
* Gabrielsen
* Skjønsberg
* Strand Johansen
* Oftedal
* Hansteen

 |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Geni **·** Fangeregisteret

 |
**Leitjernsfjellet naturreservat** ligger på åsen mellom Eikeren og Drammenselva, mellom 500 og 550 meter over havet. Berggrunnen består av ekeritt og vulkanske bergarter, som sammen med et tynt løsmassedekke gir en fattig vegetasjon i de høyereliggende områdene. I dalsenkninger og lavere områder finnes rikere områder med høyere bonitet. Helt sør i området finnes også Løkmyr, en lavtliggende bakkemyr dominert av rome. Denne myra ble vernet første gang i 1986.

Formålet med naturreservatet er å verne en gammel og lite påvirket skog med mye dødved, samt bakkemyra i sør.

Det er ikke tillatt å endre naturmiljøet. Vegetasjon og dyreliv er vernet mot ødeleggelse, men ordinær jakt samt sanking av bær og matsopp er tillatt. Motorisert ferdsel er forbudt, dessuten er sykling og ridning kun tillatt på eksisterende stier.

Referanser
----------

1. ↑  «Berggrunnskart over Norge» (PDF). Norges geologiske undersøkelse. Besøkt 12. juni 2022.
2. ↑  (no) Leitjernsfjellet naturreservat i Miljødirektoratets nettsted Naturbase
3. ↑  «Forskrift om vern av Leitjernsfjellet naturreservat, Drammen kommune, Viken». Lovdata. Besøkt 12. juni 2022.

|  |  |
| --- | --- |
| Oppslagsverk/autoritetsdata | Naturbase
 |
**Leiv Aas** (født 1. desember 1887 i Ørland, død 13. juli 1958 i Ørland) var lærer og kirkesanger i Ørland, banksjef i Ørland sparebank og ordfører i Ørland 1935–40 og 1945–51.

Faren Knut Larsen Aas var fra Sand i Ryfylke og mora Margrethe var fra Frøya; faren var lærer på Grande og bonde på gården Grande. Leiv gikk på Fredly folkehøgskole 1904–05,, tok lærerutdanning, og begynte i 1909 som lærer i Ørland. Han giftet seg i 1914 med lærerinna Anne Birgitte Hovde fra gården Hovde (senere husmorskole). Han var lærer på Uthaug fra 1909 og på Hårberg fra 1919. Fra 1919 var han også kirkesanger/klokker.

Han ble med i kommunestyret i 1920, og var ordfører fra 1935–40 og igjen fra freden til 1951. Han var formann i skolestyret 1923–34, et verv som faren hadde hatt tidligere.

Aas ble ansatt som kasserer i Ørland sparebank i 1942. Stillingen ble i 1951 endret fra kasserer til daglig leder/direktør, idet styreformannen ikke lenger var daglig leder i banken. Han hadde denne jobben inntil han døde i 1958. Før han ble ansatt i banken var han tillitsvalgt i sparebanken, som medlem av forstanderskapet 1926–42 og formann i forstanderskapet 1930–41. Mens han arbeidet i banken var han samtidig timelærer i norsk ved Ørland meieriskole fra 1942 til 1958.

Som følge av læreraksjonen i 1942 ble han arrestert og internert i en leir på Skiftkrokan i Ørland sammen med 40 andre lærere i Trøndelag. Her ble han torturert av leirsjefen.

Referanser
----------

1. 1 2 3 4 5  *Ørland kommune gjennem hundrede år 1837-1937*. 1937. s. 40, 97f.
2. ↑  Gravminner i Norge; disnorge.no
3. ↑  Gården Grande, under matrikkelgården Grande.G.nr. 64/26; Yrjar heimbygdslag
4. ↑  *Fredly folkehøgskole 1899-1974*. Kaare Grytting. 1974. s. 111.
5. ↑  Hovde på matrikkelgården Hovde. G.nr. 66/6; Yrjar heimbygdslag
6. ↑  *Norges bebyggelse : Nordlige seksjon. Herredsbindet for Sør-Trøndelag; Nordre del*. Oslo: Norsk faglitteratur. 1957. s. 1066.
7. ↑  Uthaug skole ca 1910 Arkivert 13. mai 2018 hos Wayback Machine.; Yrjar heimbygdslag
8. ↑  Hårberg skole 1933; Yrjar heimbygdslag
9. 1 2  Vigdis Hoff Hoøen. *Ørland sparebank, ikke bare bank...*  Brekstad, 1999. ISBN 82-995069-0-5. Side 176, 189f
10. ↑  *Bankvesenet i Sør-Trøndelag*. Økonomisk revues forlag. 1939. s. 87.
11. ↑  *Meieridriften på Ørland gjennom 90 år*. Oslo : Spesialtrykk. 1966. s. 111.
12. ↑  Arnt Tore Andersen (1997). *Krigstid og fangeliv på Ørland 1940-45*. Beograd: Saga T.S.T. s. 17f.
13. ↑  Olav Hoprekstad (1946). *Frå lærarstriden*. Bergen: Eide. s. 193–195.
***Leistus terminatus*** er en av billene i delgruppen (underfamilien) rovløpere (Nebriinae) i familiegruppen løpebiller. Systematikken følger Carabidae of the World.

Utbredelse
----------

*Leistus terminatus* finnes i nesten hele Europa, men er noe sjeldnere i sørvest. Den er utbredt østover i Asia. Finnes i Norge.

Utseende
--------

*Leistus terminatus* er mellom 6-8 mm lang med rødbrunlig farge. Hodet og bakkropps spissen er mørkere. Hver av dekkvingene har 10 lengderiller. Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form, bakhjørnene har rette vinkler. Overkjevene er på undersiden uthulte.

Levevis
-------

*Leistus terminatus* lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr. Overvintringen skjer som larve.

Larvene lever som predatore, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Leistus terminatus* i Encyclopedia of Life Rediger på Wikidata

* (en) *Leistus terminatus* i Global Biodiversity Information Facility Rediger på Wikidata

* (no) *Leistus terminatus* hos Artsdatabanken Rediger på Wikidata

* (sv) *Leistus terminatus* hos Dyntaxa Rediger på Wikidata

* (en) *Leistus terminatus* hos Fauna Europaea Rediger på Wikidata

* (en) *Leistus terminatus* hos NCBI Rediger på Wikidata

* (en) *Kategori:Leistus terminatus* – bilder, video eller lyd på Wikimedia Commons Rediger på Wikidata

* (en) *Leistus terminatus* – galleri av bilder, video eller lyd på Wikimedia Commons Rediger på Wikidata

* *Leistus terminatus* – detaljert informasjon på Wikispecies Rediger på Wikidata
* *Leistus terminatus* - BILDE - Photo catalog of the Central European Carabidae[*død lenke*]
* *Leistus terminatus* – Database Carabidae of the World – engelskspråklig
* *Leistus terminatus* - Ground Beetles of Ireland - engelskspråklig
* *Leistus terminatus* - Fauna Europaea - engelskspråklig
* Norsk Entomologisk forening
***Aktuell Rapport*** er et norsk pornoblad som blir gitt ut av NAE Norway. Bladet ble lansert av Leif Aage Hagen og ble første gang utgitt i 1976 fra forlaget Nordic Blue Publishing med navnet *Rapport 76*. I 1977 endret tidsskriftet navn til *Aktuell Rapport*. Fra 1978 ble bladet også gitt ut i Sverige. Den skandinaviske forlagssjefen er Lau Larsen.

Bladet inneholder det de omtaler som tøffe reportasjer og sexy damer. I juli 2013 ble det lagt ut en melding fra redaksjonen på *Aktuell Rapport*s nettside om at denne foreløpig ikke ville bli oppdatert, men at bladene ville fortsette å komme ut. Bladet hadde et opplag på 25 000 i 2007.

Referanser
----------

1. 1 2  Willy B. *Drømmenes marked : norske ukeblader, magasiner og hefter 1945-1995*. Bladkompaniet, Oslo 1996. Side 117. ISBN 8250935616.
2. ↑  Aktuell Rapport 31. juli 2013: Takk for oss! Arkivert 29. juli 2005 hos Wayback Machine.. Besøkt 3. mars 2014.
3. ↑  Nettavisen 24. januar 2007: Aylar krever 75.000 for hardporno. Besøkt 3. mars 2014.

Eksterne lenker
---------------

* Bladets hjemmeside
**Leisure International Airways** var et britisk charterselskap som ble etablert i 1987 og startet sin drift i 1993. Selskapet opphørte driften i 1999.

Historie
--------

En Leisure International Airways Airbus A320 på Lanzarote Lufthavn.
Flyselskapet ble etablert i oktober 1988 som Air UK Leisure- charteravdelingen i AirUK. De opererte Boeing 737-200 fly. Den første flyvningen for AirUK Leisure gikk fra London til Faro. Senere i oktober 1989 ble 737-200 pensjonert og erstattet med 737-400. I 1993 ble to Boeing 767-300 bredbukfly leiet fra ut Unijet. På begynnelsen av 1990-tallet ble tre Airbus A320 erstattet med 737-400. Senere i 1996 ble Air UK Leisure solgt til Unijet. Flyselskapet ble omdøpt til Leisure International Airways og flyttet sin hovedbase til London Gatwick. Samme år fikk selskapet en A320 og tre A321 ble bestilt for levering året etter.  En Boeing 757 ble solgt til Canada 3000 i desember. I 1998 ble Leisure International kjøpt av Air 2000 og flyene operert av dem.

Flåten
------

* Airbus A320
* Airbus A321
* Boeing 767-300[1]

Referanser
----------

1. ↑  Leisure International Airways at planespotters.net
***By Indian Post*** er en amerikansk stumfilm fra 1919, regissert av John Ford.

Handling
--------

Jode McWilliams, formannen ved Circle O, er forelsket i Peg - datteren til Pa Owens, eieren av ranchen. Problemet er at faren hennes ikke vil tillate forholdet deres, noe som ikke stopper Jode fra å ønske å gifte seg med Peg. Han ber Stumpy, en kokk ved gården, om å hjelpe ham med å skrive et kjærlighetsbrev til kvinnen han er glad i.

Men noen av de andre gårdsarbeiderne oppdager snart brevet, og - i forsøk på å gjøre narr av Jode - spikrer de fast brevet til inngangsdøren på gården. Two Horns, en indianer, stjeler deretter brevet, og leverer den til Peg. Familien tror derfor at det var Two Horns som hadde skrevet kjærlighetsbrevet.

Skuespillere
------------

* Pete Morrison - Jode MacWilliams
* Duke R. Lee - Pa Owens
* Magda Lane - Peg Owens
* Edward Burnsas
* Jack Woods
* Harley Chambers
* Hoot Gibson

Referanser
----------

1. ↑  By Indian Post
2. ↑  By Indian Post

Eksterne lenker
---------------

* (en) *By Indian Post* på Internet Movie Database Rediger på Wikidata

* (en) *By Indian Post* på Silent Era Rediger på Wikidata
**By- og regionplanlegging** er et tverrfaglig fagfelt som er utviklet med bakgrunn i en økende grad av samfunnsstyring for utviklingen i og rundt byer og tettsteder. Feltet omfatter i dag så godt som alle sider ved arealer og -bruk over hele landet.

Planlegging har fokus på handling og skal løse en rekke samfunnsutfordringer som arealplanlegging, byutvikling, areal- og transportplanlegging og samfunnsplanlegging. Planlegging omfatter planprosessen der formelle rammer, organisasjon og ledelse, utvikling, politikk, demokrati og medvirkning er viktig.

Planlegging som fag bygger på planlegging som fagfelt i tillegg til andre fagfelt som arkitektur, teknologi, samfunnsfag og naturfag. Viktige i planlegging er derfor også fagfelt som GIS, bymorfologi, samferdsel, juss, geografi, statsvitenskap, universell utforming, landskapsøkologi, landskapsanalyser og miljøpsykologi.

God og bærekraftig arealbruk er en forutsetning for dagens samfunnsutvikling. Vekst og velstand fordrer god balanse mellom vern og bruk. I Norge er alle kommuner pålagt å planlegge arealer og ressurser etter plan- og bygningsloven (2008). All utbygging skal godkjennes politisk, og planlegging bygger på faglige vurderinger og utforming. Planleggere har rollen som de fremste ekspertene i by- og regionutvikling.

By- og regionplanlegging bygger på kjernekompetanse om planlegging og tverrfaglig kompetanse som gjør en planlegger i stand til å samarbeide på tvers av fagområder og med andre profesjoner som arkitekter, jurister, samfunnsvitere, naturvitere, teknologer og geografer. Planleggere kan analysere nåtiden, forstå utviklingsprosesser, finne frem til gode løsninger og vurdere konsekvenser av disse. 

Institutt for by- og regionplanlegging ved Fakultet for landskap og samfunn, Norges miljø- og biovitenskapelige universitet utdanner planleggere og landskapsarkitekter. Dette er det største fagmiljøet i Norge.

Institutt for byforming og planlegging ved Fakultet for arkitektur og billedkunst/ Norges teknisk-naturvitenskapelige universitet i Trondheim er det eldste miljøet i byplanlegging i landet.«Se arktikkel: Sverre Pedersen – utdypning». 
Institutt for byforming og planlegging utdanner arkitekter og planleggere.

Institutt for sosiologi og samfunnsgeografi ved Universitetet i Oslo utdanner masterkandidater med spesialisering i urbane studier og planlegging.

Eksterne lenker
---------------

* Planlegging etter plan- og bygningsloven, Kommunal- og moderniseringsdepartementet
**Aktivitetsbasert kostnadskalkulasjon** (engelsk: *Activity Based Costing*, *ABC*) er i økonomi en metode for å henføre en bedrifts kostnader. Først henføres de til aktivitetene, og deretter videre til produktene basert på hvor mye produktene fungerer som en kostnadsdriver for de ulike aktivitetene. Metoden blir normalt brukt som et verktøy for å gi et bilde av kostnadene og lønnsomheten knyttet til produkt og kunder. **ABC-metoden**, som den blir kalt, har hovedsakelig blitt brukt til å underbygge strategiske beslutninger som f.eks. prissetting, outsourcing, og identifisering og mål av forbedrende tiltak.

Metoden innebærer tre trinn:

* Identifisere aktivitetene, samt kostnader som er forbundet med dem
* Bestemme kostnadsdriver(e) og beregne en sats for hver kostnadsdriverenhet
* Kalkulere produktet

Kilder
------

* Sending, Aage (2003). *Innføring i bedriftsøkonomi* (3 utg.). Fagbokforlaget. s. 147. ISBN 82-7674-928-3.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN **·** BNE
 |
En **aktør** (fra latin *āctor* og fransk *actour*, på gammelgresk har ἄκτωρ betydningen leder) er en person/gruppe som opptrer eller medvirker, en deltaker. Begrepet danner bakgrunnen for den engelske ordet *actor*, skuespiller.[]

*Rasjonell aktør* er en betegnelse som brukes innen eksempelvis filosofi, psykologi, sosiologi og samfunnsøkonomi. Det viser til er en person, et handlingssubjekt, som handler basert på egne sannsynlighetsvurderinger ut fra eget kognitivt nivå. Handlingene kommer dermed etter en sannsynlighetsvurdering av konsekvenser av handlingen. Vurderingen av konsekvenser, og om de er ønskelige eller ikke ønskelige, beskrives innen beslutningsteori. Synet på individet som en rasjonell aktør i egne beslutninger settes gjerne opp i mot påvirkninger fra faktorer som er overindividuelle, som kulturelle og sosiale faktorer.

Se også
-------

* Rasjonelle valg
* Agent

Litteratur
----------

* Gunnar C. Aakvaag, *Moderne sosiologisk teori*, Abstrakt forlag (2008) ISBN 9788279352198
Med en **by på prefekturnivå** (地级市, *dìjí shì*) siktes det til en administrativ territoriell enhet i Folkerepublikken Kina. Den er en enhet som innordnes mellom *provins* og *fylke*, og som dermed er det sekundære administrative nivå. Tilsvarende med dette, det vil si også på sekundært administrativt nivå, har landet også prefekturer, ligaer og autonome prefekturer. Fra og med tidlig i 1980-årene har byer på prefekturnivå for det meste overtatt etter de gamle prefekturer som sekundære administrative enheter. 

En by på prefekturnivå er ikke en «by» i strikt forstand men snarere en administrativ enhet som vanligvis består av en bymessig kjerne (dvs en by i strikt forstand) omgitt av mindre urbaniserte og/eller landlige områder som gjerne er langt større enn den bymessige kjernen. 

Byer på prefekturnivå er nesten alltid delt opp i tertiære admininistrative enheter som fylker, byer på fylkesnivå eller andre undergrupperinger.

For å skjelne mellom byen på prefekturnivå og selve byen i strikt forstand benyttes uttrykket 市区 shìqū («urbant område») på kinesisk. 

Den første by på prefekturnivå ble dannet den 5. november 1983. I løpet av de følgende to tiårene har byer på prefekturnivå erstattet det store flertall av de før så vanlige prefekturene, og prosessen pågår fortsatt (2006). 

De fleste provinser består utelukkende eller nesten utelukkende av byer på prefekturnivå. Av Folkerepublikkens 22 provinser og fem autonome områder er det bare tre provinser (Yunnan, Guizhou, Qinghai) og to autonome regioner (Xinjiang, Tibet) som har fler enn tre sekundære administrative enheter som ikke er byer på prefekturnivå. 

Et prefektur må oppfylle en rekke kriterier for å kunne komme i betraktning for oppgradering til by på prefekturnivå: Det må blant annet ha et bymessig senter med bymessig befolkning på over 250.000 innbyggere og en industri hvis bruttoprodukt overstiger 200 mill. RMB. 

De største byer på prefekturnivå er Baoding (i provinsen Hebei), Zhoukou (Henan), Nanyang (Henan) og Linyi (Shandong), og de har alle flere innbyggere enn Tianjin, som er den minst folkerike byprovins i landet. 

Femten store byer på prefekturnivå er blitt gitt status som subprovinsielle byer, noe som gir dem vesentlig større autonomi. 

En by på subprefekturnivå er en by på fylkesnivå med myndighet som ligger tett oppunder den som tilkommer en by på prefekturnivå.
Ralph Albrecht aktorerer under Nürnbergprosessen
**Aktor**, også kalt **anklager** eller **offentlig anklager**, er betegnelser på den personen som representerer påtalemyndigheten i en straffesak.
Aktor er ikke i seg selv et yrke, men en rolle man har under en rettssak. Det finnes ulike ordninger for hvem som er aktor. I mange land er det imidlertid slik at bestemte jurister har det å være offentlig anklager som sin primære arbeidsoppgave. I Skandinavia og Tyskland brukes betegnelsen statsadvokat om en høyere embedsmann som har som yrke å representere påtalemyndigheten, og statsadvokat brukes gjerne som oversettelse av tilsvarende stillinger i andre land.

Norge
-----

I Norge kan personer med følgende stillinger i kraft av sin stilling opptre som aktor: Riksadvokaten, statsadvokater, samt alle jurister ansatt i politiet (politifullmektiger, politiadvokater samt politiinspektører som er jurister). I de fleste tingrettssaker, dvs. på laveste nivå, er det normalt jurister ansatt i politiet som opptrer som aktorer. I høyere domstoler, og i mer alvorlige saker, opptrer som regel statsadvokater som aktorer. Riksadvokaten kan i sjeldne og prinsipielt viktige tilfeller opptre som aktor i Høyesterett.

Referanser
----------

1. ↑  Straffeprosessloven § 67 Se femte ledd, nest siste punktum.
2. ↑  Straffeprosessloven § 64 Se § 64 til § 67.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** GND **·** LCCN **·** NDL **·** NKC **·** NKC
 |
**Mikkel Vendelin Olesen** (født 1967) er en dansk forretningsmann.

Han har handelsvitenskapelig avgangseksamen (HA) fra Aalborg Universitetscenter fra 1988 og er cand.merc. i internasjonal bedriftsøkonomi fra 1990. Han var sentersjef hos Apple Center ComputerMac A/S 1990–1993 og eksport- og markedsføringsdirektør hos Huset Sand A/S 1993–1998. I 1998 ble han ansatt i IC Companys, hvor han etterhvert var eksportdirektør, helsalgsdirektør, visesalgsdirektør, merkedirektør, salgsdirektør, produkt- og markedsføringsdirektør og fra 2004 konserndirektør.

Fra 2008 er han konsernsjef i gull- og sølvvarefabrikanten Pandora, hvor han fikk i oppgave av grunnleggeren, Per Enevoldsen, å etablere en Pandora-butikk på hovedstrøket i enhver stor by i verden. Vendelin Olesen har gjort seg kjent for sin utradisjonelle lederstil og uformelle fremtoning. Av blant andre *Berlingske Nyhedsmagasin* har han blitt beskrevet som en «mester i eksekvering».

Referanser
----------

1. 1 2 3 4 5  Anders Rostgaard (2010). «Jeg har bevidst provokeret de nålestribede banker». *Berlingske Nyhedsmagasin* **(dansk)** (31): 18–22.

Portal: Danmark
**Aktivitetsteori** er et filosofisk rammeverk for å studere ulike former for menneskelig praksis som utviklingsprosesser, der både individuelle og sosiale nivå er sammenbundet. Den russiske psykologen Leontjev, som var elev av og senere kollega med Lev. S. Vygotsky, har utviklet en begrepsramme som går under betegnelsen *aktivitetsteori*. Aktivitetsteorien systematiserer forståelsen av menneskelige handlingers situerte natur og beskriver dem som deler av kontinuerlige sosiale praksiser i samfunnet. 

Aktivitetsteorien er en videreføring av Vygotskys arbeid i Sovjetunionen på 1930-tallet. Utgangspunktet var behaviorismens sammenheng mellom stimulus og respons. Vygotsky trakk inn de medierende artefaktene som et tredje mellomledd til behaviorismens teori. Han mente de var nødvendige i samspillet mellom stimulus og respons. Den grunnleggende antagelsen innen aktivitetsteori er at menneskelig kognisjon og aktivitet er en enhetlig prosess som er uløselig knyttet til medierende artefakter eller kulturelle verktøy.

Yrjö Engeström har gjort en videreutvikling av Leontjev og Donald Normans grafiske presentasjon av aktivitetsteorien som en trekant bestående av subjekt, objekt og artefakt. Han kaller disse individuelle aktivitetene i aktivitetsteorien for «toppen av isfjellet» av kollektive aktiviteter og utvider trekanten til å inkludere regler, fellesskap/samfunn og arbeidsdeling, med andre ord det kollektive aspektet av aktivitetene.
***By Right of Possession*** er en amerikansk stumfilm fra 1917, regissert av William Wolbert.

Handling
--------

Kate Saxon arver en gruve kalt Blue Goose i Colorado, og ankommer området samtidig som opprørte gruve-arbeidere kjemper mot en sheriff. Når forstyrrelsene har blitt stanset, forbedrer Kate både lønn og arbeidsforhold i området. Men på grunn av oppmuntring fra gamle Bells, en gruve-ingeniør, utvikler det seg raskt et nært vennskap mellom sheriff Tom Baxter og Kate Saxon. Følgelig, når en gruppe kvinnelige Suffragetter oppfordrer Kate til å stille til valg som sheriff, er hun først motvillig til å motsette seg Tom.

Men Kate aksepterer til slutt denne muligheten, og vinner snart valget. Tom bestemmer seg for å teste Kates evner i denne stillingen, ved å få henne til å tro at han har bestukket velgerne sine. Arrestasjonen av ham overbeviser endelig Tom om at Kate virkelig mener alvor med den nye stillingen sin, og han innrømmer at hele historien var falsk. Selv om Kate frigjør Tom, tilgir hun ham ikke løgnene hans.

Rolleliste
----------

* Mary Anderson som Kate Saxon.
* Antonio Moreno som Tom Baxter.
* Otto Lederer som Bells.
* Leon De La Mothe som Trimble.

Referanser
----------

1. ↑  BY RIGHT OF POSSESSION

Eksterne lenker
---------------

* (en) *By Right of Possession* på Internet Movie Database Rediger på Wikidata

* (en) *By Right of Possession* på American Film Institute Rediger på Wikidata
Prekestolen i Århus domkirke, utført i 1588
Utsnitt av Rosenholmskapet fra 1607 med et *Memento Mori*, dødningehodet med timeglasset
**Mikkel van Groningen** eller **Mikkel van Grønningen** var en billedskjærer som sannsynligvis var av nederlandsk opprinnelse. Fødsels- og dødsår ukjente, men han var virksom i Danmark ca. 1580-1610, da han arbeidet blant annet i Østjylland. Han kjennes kun fra en påskrift på altertavlen i Kristrup kirke, alle øvrige verk er tilskrivinger. 

I mange år var han den foretrukne billedskjærer for Rosenkrantz-slekten på Rosenholm og derfor finnes mange av van Groningens verk her og i de kirker og naboherregårder som var knyttet til Rosenholm i disse årene. 

Mikkel van Groningen arbeidet kun i tre. Han samarbeidet derfor med andre kunstnere, for eksempel med maleren Laurids Andersen Riber i perioden 1600-10. Groningen arbeidet utfra kjente trykte originalarbeider som han tolket om i sin egen stil. Hans innflytelse på den jyske billedhuggerkunsten på 1600-tallet er markant.

Kjente verk
-----------

* Herskapsstol kalt Degnestolen i Hornslet kirke ca. 1580. Utført for Jørgen Ottesen Rosenkrantz til Rosenholm slott.
* Intarsiapaneler nå i brevkammeret på Rosenholm slott (inntil ca. 1880 herskapstoler i Hornslet kirke). Utført ca. 1580. De er blant de eldste intarsiaarbeider i Danmark.
* Prekestol – Århus domkirke, år 1588.
* Altertavle – Kristrup kirke, år 1598. Dette er det eneste «signerte» og dermed eneste sikre arbeide fra van Groningens hånd.
* Skaføgårdskapet – Skaføgård, ca. 1596. Utført for Dorthe Lange, enke etter riksråd Jørgen Ottesen Rosenkrantz.
* Rosenholmskapet / Lærde Holgers skap – Rosenholm slott. Utført for Holger Rosenkrantz «den lærde» ca. 1607.

Referanser
----------

1. 1 2   Kunstindeks Danmark, Kunstindeks Danmark kunstner ID 6897, besøkt 9. oktober 2017[Hentet fra Wikidata]

Eksterne lenker
---------------

* (da) Mikkel van Groningen på Kunstindeks Danmark / Weilbachs Kunstnerleksikon

|  |  |
| --- | --- |
| Oppslagsverk/autoritetsdata | Dansk biografisk leksikon **·** Kunstindeks Danmark
 |

Portal: Danmark
**Aktivt kull** eller *aktivisert kull* er en generell betegnelse på karbonmateriale som for det meste framstilles fra trekull. Materialet har et eksepsjonelt høyt overflateareal; ett gram aktivt kull har en overflate på omkring 500 m², og inneholder et stort antall mikroporer. Dette kan i seg selv gi tilstrekkelige aktive egenskaper, men kan også forbedres ytterligere med kjemisk behandling slik at 1 gram kan få en overflate opp til 1500 m². Dette kan bestemmes ved å måle absorpsjon av nitrogengass.

Aktivt kull vil binde mange stoffer til overflaten ved adsorpsjon, men også ved absorpsjon. Dette kan binde forurensninger og giftstoffer eller andre spesifikke stoffer. Dette har en rekke anvendelser, for eksempel:

* Gassrensing, f.eks filterpatroner for gassmasker
* Systemer for vannrensing.
* Binding av giftstoffer ved lettere diare og forgiftninger i mage og tarm
* Rensing av destillat ved alkoholproduksjon

Referanser
----------

1. ↑  «Hvordan rense vann på camping og fjelltur». *Northsport.no*. 10. november 2019. Besøkt 21. november 2019.

Se også
-------

* Benkull

Eksterne lenker
---------------

* Hva er aktivt kull?

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** GND **·** NDL
 |
**Trafikklærer** er et yrke som gir kjøreskoleelever nødvendig opplæring for å ta førerkort for bil, motorsykkel, lastebil og andre motoriserte kjøretøy.

I Norge er det påkrevet med godkjenning fra Statens vegvesen for å arbeide som trafikklærer. Godkjenningen forutsetter at man oppfyller kravene i § 6-2 i forskrift om trafikkopplæring og førerprøve m.m. Utdanningen gis ved Høgskolen i Nord-Trøndelags avdeling i Stjørdal og ved Høgskolen i Oslo og Akershus. De fleste tar utdanningen ved Høgskolen i Nord-Trøndelag hvor det har vært trafikklærerutdanning siden 1972. Høgskolen i Oslo og Akershus startet med trafikklærerutdanning i 2013 og har begrenset antall studieplasser. Det er en toårig grunnutdanning som gir rett til å undervise for førerkort klasse B. Tilleggsutdanning gir kompetanse til å være faglig leder ved en trafikkskole, og til å undervise for andre førerkortklasser. Det er også mulig å bygge på grunnutdanningen til Bachelorgrad og Mastergrad.

Trafikklærere med utdanning fra utlandet (som regel fra Sverige eller Danmark), kan også undervise i Norge, men må gjennomgå en prøveperiode for å kunne undervise i Norge.

De fleste trafikklærere arbeider ved trafikkskoler, men utdanningen gir også relevant kompetanse for annet trafikksikkerhetsarbeid, og for arbeid i Statens vegvesen.

Eksterne lenker
---------------

* hint.no *Trafikklærer, høgskolekandidatstudium*[*død lenke*]
* hioa.no Trafikklærer, høgskolekandidatstudium
* lovdata.no *Forskrift om trafikkopplæring og førerprøve m.m.*
* Autoriserte Trafikkskolers Landsforbund (ATL) (Bransjeforbund)
* Trafikkforum (Bransjeforbund)
* Trafikklærer (utdanning.no)
* Utdanningskrav til trafikklærere (Statens vegvesen)

|  |  |
| --- | --- |
| Oppslagsverk/autoritetsdata | GND **·** LCCN
 |
**Bernardino Cametti** – Gravmonument over Maria Colomba Vincentini Muti (1725). San Marcello al Corso, Roma
**Bernardino Cametti** (født 1669 i Gattinara, Piemonte, Italia, død 1736 i Roma, Italia) var en italiensk billedhugger under barokken.

Cametti var elev hos billedhuggeren Lorenzo Ottoni og arbeidet i verkstedet hans i femten år. Et av Camettis første dokumenterte verk er lavrelieffer *Sankt Ignatius kanonisering* (1695-1698) i jesuittenes moderkirke Il Gesù i Rom. I kirken San Marcello al Corso i Roma har Cametti utført gravmonumenter over Giovanni Andrea Muti og hans hustru Maria Colomba Vincentini Muti (1725) i polykromi marmor. Paret fremstilles på kne i bønn.

I La Superga i Torino har Cametti utført en dramatisk høyrelieff som skildrer *Bebudelsen* (1729). Hans viktigste skulpturelle verk anses å være gravmonumentene over Taddeo Barberini og Antonio Barberini i kirken Santa Rosalia i Palestrina (1704).

Referanser
----------

1. 1 2   Gemeinsame Normdatei, GND-ID 121843629, besøkt 14. august 2015[Hentet fra Wikidata]
2. ↑   Cametti, Bernardino[Hentet fra Wikidata]
3. ↑   RKDartists, RKD kunstner-ID 14953, besøkt 9. oktober 2017[Hentet fra Wikidata]
4. ↑   Nasjonalmuséet i Stockholm, kunstner-ID i Sveriges nasjonalmuseum 21671, besøkt 9. oktober 2017[Hentet fra Wikidata]
5. ↑   Cametti, Bernardino, «Bernardino Cametti»[Hentet fra Wikidata]

Kilder
------

* Wittkower, Rudolf, *Art and Architecture in Italy 1600-1750*. Harmondsworth: Penguin Books 1986. ISBN 0140561161

Eksterne lenker
---------------

* (en) Bernardino Cametti – kategori av bilder, video eller lyd på Commons Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** ULAN
 |
Spaghetti alla carbonara
**Pasta alla carbonara** er en kjent italiensk pastarett. Den tilberedes vanligvis med spaghetti (*spaghetti alla carbonara*), men kan også lages med linguine eller bucatini.
Over den ferdigkokte pastaen helles en blanding av stekt guanciale, revet pecorino eller parmesan, svart pepper og egg. Utenfor Italia finnes det varianter med fløte og hvitløk.

Det finnes en rekke teorier om hvordan retten og navnet har oppstått. Carbonara kan være avledet av *carbonaro*, som på romersk dialekt betyr *kullbrenner* eller *kullhandler*. Det kunne også ha sammenheng med de hemmelige revolusjonære selskapene på 1800-tallet som kaltes carbonariene. Imidlertid finnes det ingen kilder før andre verdenskrig hvor retten er beskrevet. En annen teori er at retten har oppstått som en fusjon av italiensk spaghetti og amerikansk egg og bacon da Roma ble okkupert av de allierte i 1944.

Eksterne lenker
---------------

|  |  |
| --- | --- |
|  | Kokeboka på Wikibøker: Spaghetti alla carbonara – oppskrift |
**Mikkjal Samuelsen** (født 26. august 1862 i Haldarsvík, død 4. juli 1939 samme sted) var en færøysk fisker og politiker (Sb.).

Etter innføringen av det kommunale selvstyret på Færøyene i 1872 ble Samuelsen formann i forstanderskapet for Norðstreymoyar prestagjalds kommuna. I 1913 ble kommunen delt, og Samuelsen fortsatte som formann i kommunestyret for Haldarsvík og Saksun frem til sin død. Han var også innvalgt på Lagtinget fra Norðurstreymoy fra 1918 til sin død i 1939. Han satt blant annet i kommisjonen som forberedte den store jordreformen på Færøyene av 1938. Han ble minnet som «temperamentsfull og skarp i replikken».

Han var sønn av husmann Sámal Joensen og hustru Katrina Malena Mikkelsen. Han var eldre bror av Færøyenes første statsminister, Andrass Samuelsen, også valgt for Sambandsflokkurin.

Han ble tildelt Dannebrogordenens hederstegn.

Referanser
----------

1. 1 2 3  «Lagtingsmand Michel Samuelsen död». *Dimmalætting* **(dansk)**: 2. 5. juli 1939.
2. 1 2  «75 Aar». *Dimmalætting* **(dansk)**: 2. 28. august 1937.
3. 1 2  Dahl, Árni (2002). «Ævisøgur». *Løgtingið 150 – Hátíðarrit* (PDF) **(færøysk)**. 2. Tórshavn: Løgtingið. s. 347. ISBN 978-99918-966-5-6. Arkivert (PDF) fra originalen 4. januar 2014.
4. ↑  Niclasen, Poul (1941). «Samuelsen, Andreas». I Engelstoft, Povl og Dahl, Svend. *Dansk Biografisk Leksikon* (PDF) **(dansk)**. 20 (2 utg.). København: Gyldendal. s. 534–535. CS1-vedlikehold: Flere navn: redaktørliste (link)

Portal: Færøyene